stanford-oval/wikipedia huggingface dataset:
ונצל הבליק
קורות חיים

עוד בבית הספר היסודי, היה הבליק חניך בבית המלאכה של אביו מגיל 8 עד 12. לאחר שסיים את לימודיו בבית הספר הקהילתי (1893–1896) הוא הפך לצייר קרמיקה במפעל בעיר מולדתו בריקס, ולאחר מכן היה שרטט במשרדו של אדריכל. 1898–1902 למד במכללה הטכנית לתעשיית חרסינה ולעסקים בטפליץ-שנאו (טפליצה / צ'כיה). בשנים 1902–1905 למד ציור בבית הספר לאמנות שימושית בווינה.
הציורים הראשונים של אדריכלות נעשו משנת 1902/03. בנוסף הוא עיצב בדים למפעל הרהיטים הווינאי של הוגו שמידל, שהציג אותו בפני קבוצת סופרים סביב ארתור שניצלר, יעקב וסרמן ואלכסנדר רודה. בשנים 1905–1907 למד באקדמיה לאמנות בפראג. בשנת 1906 נסע ונצל הבליק לצפון איטליה ושווייץ.
בשנת 1908 התיישב באיצהו, ונסע לטיול של שלושה חודשים בקונסטנטינופול ובאסיה הקטנה בשנת 1910.
מאז שנת 1912 היה לו קשר הדוק עם מבקר האמנות ובעל הגלריה הרווארת ולדן בברלין, דרכו הכיר את הציירים אומברטו בוקיוני וקרל שמידט-רוטלוף. בשנת 1913 נסע לפינלנד. בשנת 1914 הוא השתתף בתערוכת Werkbund הגרמנית בקלן עם אריגי הטקסטיל שתכנן עבור מפעל אריגה של אשתו אליזבת הבליק-לינדמן.
במהלך מלחמת העולם הראשונה בשנת 1915/16 הוא היה צייר מלחמה בקרפטים.
בשנת 1916 הוא הפך לחבר ב- Werkbund הגרמני.
ונצל הבריק ואליזבת לינדמן נישאו בשנת 1917. סדנת האריגה נקראה "הבריק-לינדמן" בעיר איצהו שם הם גרו. וילה שנרכשה באיצהו ועוצבה מחדש על ידי הבריק הפכה למרכז היצירה האמנותית המשותפת של הזוג בשנים הבאות. [2] זה המקום בו שוכנו הסטודיו של הבריק, אוספי הקריסטלים, המינרלים, הצדפים והחלזונות שלו, חנות חיתוך אבני החן שלו וסדנת המתכת שלו. ערבי ריקוד ומוזיקה אקספרסיוניסטיים הפכו את הבית למקום מפגש עבור אמנים רבים, כולל הרפורמטור פידוס.
בשל שנות עבודתו על ארכיטקטורות אוטופיות, הביק הגיש בקשה בינואר 1919 להשתתף בתערוכה לאדריכלים לא ידועים בברלין, והאדריכל ולטר גרופיוס ביקש ממנו בעניין רב להגיש עבודות. בתערוכה שנפתחה ב־25 במרץ 1919, הבליק היה המשתתף המוצג ביותר אחרי הרמן פינסטרלין. באותה תקופה היה חבר באגודת האמנים "אלטונה". בנובמבר 1919 ביקש ממנו האדריכל ברונו טאוט לקחת חלק עם אדריכלים וציירים אחרים בחילופי מכתבים על רעיונות בנייה אוטופיים, שנמשכה עד דצמבר 1920 ואשר נודעו בשם "שרשרת הזכוכית".
בשנת 1920 קיבל הבליק, שנולד במונרכיה ההבסבורגית, אזרחות גרמנית.
מאז 1921 התרכז הבריק יותר בעבודות יד והיה מיוצג פעמיים בשנה בעיצוביו לאריגי טקסטיל, כלי שולחן, סכו"ם כסף ופסלי בעלי חיים, בתערוכות האומנות במהלך ירידי המסחר בלייפציג.
בשנת 1925/26 נסע לבוליביה, צ'ילה, מערב הודו והאיים האזוריים.
ונצל הבריק נפטר בשנת 1934 מסיבוכים מסרטן. קברו נמצא בנורדהסטדט-ווסטרוולד שבשלזוויג-הולשטיין.
עזבונו נמצא במוזיאון ונצל הבריק באיצהו מאז 1995.
יצירה

העבודה הציורית שלו כוללת כ־600 ציורים. מהם כ -250 ציורי שמן, בעיקר דיוקנאות, עירום, נופים, פרחים וכן מוטיבים סימבוליסטיים רבים וכן נושאים אוטופיים וסמליים טבעיים (מבנים גבישיים, אש, יקום).
הדיוקנאות הראשונים נוצרו בבית הספר לאמנות שימושית בווינה. עור פנים חיוור, עיניים חדות ושפתיים מודגשות וצבעוניות שמדגישות את הביטוי הרגשי של האדם - אלה מאפיינים שנותרו ביצירתו של הבריק עד הסוף. הדיוקנאות מתקופת פראג 1905–1907 הושפעו גם מסמליות, במיוחד מהשפעתו של אדוורד מונק. במקביל, הוא יצר נופים מהאזור סביב עיר הולדתו בריקס. טכניקת הציור של הבליק, שבה יש משיכות קצרות במרית או ישירות ממכחול, מושפעות בבירור מואן גוך.
תמונות ז'אנר שצייר מראות סצנות של בתי קפה בהמבורג ומוטיבים ממראות השוק. במהלך נסיעתו לקושטא בשנת 1910 ולאחריה, הוא יצר אוסף חשוב של עבודות רישומים וציורים של סצנות רחוב מזרחיות, דיוקנאות, נופים ונופים אדריכליים מהעיר הגדולה ומאסיה הקטנה.
מאז 1908 עיצב ריהוט ועיטורי פנים עבור משפחת פטרונו ריכרד ביל וכן עבור חוג לקוחות מהמעמד הגבוה.
מאז 1908 הוא תכנן את הטקסטיל שיוצר במפעל אריגת היד של אליזבת לינדמן, וביניהם התבלטו דפוסים עם מוטיבים גבישיים, שהיו אופנתיים גם מעבר לשנות העשרים.
בהשפעת מהפכת אוקטובר הרוסית, יצר הבריק ציורים אקטיביסטיים-אוטופיים של צורות נעלמות וגבישים ועולמות חדשים. מאז 1919/20 עיצב עבודות יד גם בצורות אוטופיות כמו מנורות, קופסאות ופסלים קטנים, אשר יחד עם הריהוט יוצא הדופן ועיטורי הקיר בגוונים אקספרסיוניסטים יצרו רושם של עיצוב "אוטופי" עבור לקוחותיו.
לאחר נסיעתו של האבליק לדרום אמריקה בשנת 1925 הוא יצר ציורים של נופים אקזוטיים ותמונות קקטוסים, שבעקבותיהם צוירו בעיקר פרחים. עיצובי הטקסטיל שלו משנות העשרים ותחילת שנות השלושים, כמו גם השטיחים שעיצב ונארגו על ידי אליזבת הבריק-לינדמן מאז 1925, הם מהמודרניים והאיכותיים ביותר של התקופה.
הערות שוליים

↑  Hablik, Wenzel. In: Ulrich Thieme, Fred. C. Willis (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 15: Gresse–Hanselmann. E. A. Seemann, Leipzig 1922, S. 404
↑  Die Habliks und ihr buntes Haus | Monumente Online, www.monumente-online.de (בגרמנית)
↑  Deckenmalereien von Wenzel Hablik in Bad Oldesloe entdeckt | Monumente Online, www.monumente-online.de (בגרמנית)
↑  Lebensstationen: Wenzel Hablik und Elisabeth Lindemann. In: Katrin Maibaum (Hrsg.): Bei Habliks zu Hause – Das Künstlerhaus in der Itzehoer Talstraße. Wachholtz, Neumünster 2012, S. 44–45
| --- | --- |
בקרת זהויות :  BIBSYS: 90612974  GND: 118544217  ISNI: 0000 0000 6675 595X  LCCN: n82151156  NKC: jn20000400840  NLA: 35216171  NTA: 068941803  RERO: 02-A010092843  RKD: 35060  SNAC: w6sc2vrq  SUDOC: 075520060  Trove: 869104  ULAN: 500025337  VIAF: 20471851   WorldCat (עם VIAF): 20471851
בנות (סדרת טלוויזיה)

| --- | --- |

סמליל הסדרה
 סוגה:  דרמה קומית
 יוצרים:  לינה דנהאם
 כותבים:  לינה דנהאם
 שחקנים:  לינה דנהאם   אליסון ויליאמס   ג'מיימה קירק   זושה מאמט   אדם דרייבר
 פרסים:  פרס גלובוס הזהב
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  ניו יורק 
 מספר עונות:  6
 מספר פרקים:  62
 הפקה
 מפיק:  Ilene Landress 
 מפיקים בפועל:  לינה דנהאם ג'אד אפאטו
 חברת הפקה:  HBO 
 הפצה:  האחים וורנר טלוויזיה, הולו, HBO Max 
 טכניקת צילום:  מצלמה יחידה 
 מוזיקה:  מייקל פן 
 אורך פרק:  כ-30 דקות
 שידור
 רשת שידור:  HBO
 רשת שידור בישראל:  Yes Oh  HOT סלקום tv
 תקופת שידור מקורית:  15 באפריל 2012 – 16 באפריל 2017
 קישורים חיצוניים
 דף התוכנית ב-IMDb
 
בנות (באנגלית: Girls) היא סדרת דרמה קומית אמריקאית, ששודרה ברשת HBO בשנים 2012–2017. הסדרה עוקבת אחר קבוצת צעירים, בעיקר נשים בתחילת שנות ה-20 לחייהן, המתמודדים עם החיים בניו יורק. ב-2012 זכתה הסדרה בפרס גלובוס הזהב בקטגוריית הסדרה הקומית הטובה ביותר.
הסדרה נוצרה על ידי לינה דנהאם, המגלמת בה את האנה, הדמות הראשית. דנהאם גם ביימה רבים מפרקי הסדרה. לצד דנהאם מככבים בסדרה גם אליסון ויליאמס, ג'מיימה קירק (אנ'), זושה מאמט ואדם דרייבר, המגלמים את חבריה הקרובים של האנה. חוויותיה של האנה, הדמות הראשית בסדרה, נוצרו בהשראת אלה שעברו על דנהאם, יוצרת הסדרה והשחקנית הראשית בה. כל פרק בסדרה מורכב בדרך כלל מאפיזודות אחדות השלובות זו בזו.
העונה השישית והאחרונה של הסדרה עלתה לשידור ב-12 בפברואר 2017.
בישראל שודרה הסדרה בערוץ Yes Oh ומנובמבר 2016 גם ב-HOT VOD ובערוץ HOT Plus.
דמויות

האנה הורבאת' (לינה דנהאם), סופרת שאפתנית בשנות העשרים לחייה. נדהמת כאשר הוריה מודיעים לה שהם מפסיקים לתמוך בה כלכלית כפי שעשו מאז סיום לימודיה. בעקבות זאת היא מנסה, עם חבריה, לנווט את חייה בברוקלין. בכל פרק בסדרה משולבים, בדרך כלל, סיפורים מחייהם של האנה וחבריה. האנה היא דמות עגולה, מלאת הרפתקנות, שאיפות והרס עצמי. בעונה הראשונה עסוקה האנה בהבנת יחסיה עם אדם ומתמודדת עם בגרות עצמית שנחתה עליה בעקבות הפסקת המימון על ידי הוריה. בעונה השנייה האנה מנסה לנתב את יחסיה עם אדם, לאחר שהבהירה לו שהיא לא רוצה לנהל איתו מערכת יחסים. היא מתמודדת עם OCD קשה, שבסופו אדם נחלץ לעזרתה והם מתחילים לנהל את הזוגיות ביניהם. בעונה השלישית, בעקבות הפיכתו של אדם לשחקן מצליח בברודוויי, האנה נאלצת להתמודד עם שאלות עצמיות ומה היא תעשה לגביה. בסוף העונה עוברת לאיווה להתחיל את התואר השני שלה. לאחר מכן היא חוזרת ומגלה שלאדם יש חברה. עם התפתחות הסדרה האנה מגלה לקראת עונה חמש שאדם וג'סה ביחד, וכאן מתחיל השבר ביחסיה עם ג'סה ושאר החברות. בעונה השישית האנה מגלה שהיא בהריון ומחליטה להשאיר את התינוק ומשקמת את יחסיה עם ג'סה.
דמויות > החברים

מארני מייקלס (אליסון ויליאמס), חברתה הטובה ביותר של האנה ושותפתה לדירה בעונה הראשונה. כמו ג'סה, צ'ארלי ואלייז'ה, מארני למדה יחד עם האנה בקולג'. מארני מאופיינת בעיקר בהיסטריה שלה, היא בחורה לחוצה ונרקיסיסטית שעוברת משבר ומהפך בין העונות. לאחר שבפתע צ'ארלי עוזב אותה בסוף העונה השנייה, היא מגלה את חלומה להיות זמרת. היא מכירה את דזי שותפו של אדם בהצגה, ופוצחת איתו בקריירת שירה. השניים מצליחים בתחום המוזיקה ומנהלים מערכת יחסים בסתר. לאחר שהם הופכים לזוג ומתחתנים, מארני מגלה שינוי בה. לאחר שמגלה שדזי הוא מכור לסמים היא מנסה להבין את הבעיות שבחיים שלה ולתקן אותן. בדרך היא חווה הסתכלות עצמית והבנה ובעיקר מתבגרת.
ג'סה ג'והנסון (ג'מיימה קירק), בחורה בוהמית, ביסקסואלית אשר חזרה לניו יורק לאחר שטיילה בעולם. ג'סה היא נשמה חופשית שנוטה לעשות את הדברים שהיא רוצה ללא מעצורים וללא חשבון. ג'סה מתגלה כמכורה לסמים ונכנסת לגמילה בתחילת העונה השלישית. לאחר כישלון שם היא יוצאת משם ומנסה לשקם את עצמה ולהיגמל. היא חברתה הטובה ביותר של האנה והיחסים בין השתיים קרובים מאוד. לאחר שהאנה נוסעת לאיווה וחוזרת, ג'סה מתקרבת לאדם ומבינה שבין שניהם יש חיבור וכימיה טובה. היא מנסה לשכנע את עצמה לא לעשות את זה כדי לא לפגוע בהאנה, אבל בסוף נשברת ומנהלת זוגיות לא קונוונציונלית עם אדם. היא עוברת משבר ביחסיה עם האנה ושאר החברים, מגלה על עצמה דברים, פורשת מלימודי הפסיכולוגיה ומנסה לנתב את דרכה בתוך הזוגיות והדינמיקה ה"משוגעת" שלה ושל אדם.
שושנה שפירו (זושה מאמט), בת דודתה הנאיבית של ג'סה. סטודנטית באוניברסיטת ניו יורק. שושנה היא דמות מתפתחת שעוברת מסע התבגרות. לאחר שהיא מסיימת את המכללה ואת התואר היא מנסה להבין מה היא רוצה לעשות בחייה. היא מנהלת זוגיות קצרה עם ריי, שגורמת לה להבין שהיא צריכה לפרוץ את חייה ולחוות. לקראת העונה החמישית היא עוברת ליפן, עובדת שם ומפתחת חיים, ואז מבינה שהיא צריכה לחזור. שושנה היא לעיתים המאזנת בחבורה, תוך כדי דיבור מהיר ולא מובן שלבסוף נשמע איך שהוא הגיוני. בסוף העונה השישית שושנה מתארסת במפתיע ומודיעה חד משמעית שהיא מספיק בוגרת כדי להבין שהיא לא צריכה להיות חלק מן החבורה הזאת.
אדם סאקלר (אדם דרייבר), המאהב של האנה. נגר במשרה חלקית ושחקן. אדם הוא בן אדם לא שגרתי עם אופי הפכפך, שלפעמים קשה להכיל ולהבין. הוא משמש כבן הזוג של האנה בשלוש העונות הראשונות והופך לשחקן מצליח בברודוויי. בעונה הרביעית הוא מנהל מערכת יחסים אחרי שהאנה עזבה לאיווה. הוא מבין שזה לא בשבילו, ומפתח מערכת יחסים עם ג'סה בלי להתחשב ברגשותיה של האנה, אך השניים משגעים אחד את השני עם האגרסיות והרצונות שלהם. הוא מתפתח כשחקן, וכדוד לסאמפל שצריכה את עזרתו. אדם מבין בעונה השישית שלו ולהאנה יש עבר גדול מידי ומציע לגדל את הילד שלה ביחד איתה, אך לבסוף מבין שהם הרסניים אחד כלפי השני.
צ'ארלי דטולו (כריסטופר אבוט), בן זוגה לשעבר של מארני, שעוזב אותה בעונה השנייה. בעונה החמישית הוא חוזר לפרק אחד לתעתע את עולמה של מארני אבל לבסוף מתגלה כמכור לסמים.
ריי פלושנסקי (אלקס קרפובסקי), חברו של צ'ארלי. מנהל בית קפה. הוא מפתח מערכת יחסים עם שושנה שגורמת לו להרגיש כמובן מאליו. ריי במשך העונות מנהל מערכת יחסים לסירוגין עם מארני ומפתח את הקריירה שלו במועצת העיר.
אלייז'ה קרנץ (אנדרו ראנלס), חברה לשעבר של האנה מימי הקולג', שמתברר כי הוא הומוסקסואל. אלייז'ה הופך דמות חשובה בחייה של האנה לאחר שעובר לגור איתה. הוא לעיתים מאזן אותה ומתגלה כחבר אמיתי שמבין אותה. בעונה השישית הוא מבין שהוא רוצה להיות שחקן. הוא מפתח מערכת יחסים עם דיל, שדר חדשות מצליח.
דמויות > דמויות נוספות בסדרה

טד ולורין הורבאת', הוריה של האנה. טד מבין שהוא הומוסקסואל, מפתח יחסים עם גבר ויוצר משבר במערכת היחסים שלהם.
קרוליין סאקלר (גבי הופמן), אחותו הסרקסטית והלא-יציבה של אדם. נכנסת להריון עם לירד ויולדת בלידה ביתית את ביתה סאמפל. בשלב מסוים היא נעלמת ומשאירה את כולם להתמודד עם ביתה.
דזי הרפרין (אבון מוס-בכרך), מוזיקאי ושותפו של אדם בהצגה. דזי מנהל מערכת יחסים כושלת עם מארני שברוב הפעמים נראית לא מוצדקת ונועדה לכישלון. הם מפתחים את הקריירה המוזיקלית שלהם ביחד ואף מתחתנים. דזי מתגלה כמכור לסמים, נרקיסיסט ולבסוף בוחר לעזוב את הכל ואת מארני.
פראן פרקר (ג’ייק לייסי), מורה בבית הספר שהאנה מלמדת בו. הוא מנהל איתה מערכת יחסים בעונה החמישית ואף עובר לגור איתה ועם אלייז'ה. בסוף העונה הם נפרדים.
פרק ההטרדה המינית

"כלבה אמריקאית", הפרק השלישי של העונה השישית של הסדרה, עסק בהטרדה מינית ועורר הד תקשורתי רב. בעקבות מאמר שפרסמה, ועוסק בהטרדה מינית שהורבאת' ייחסה לסופר מפורסם, צ'אק פאלמר (בגילומו של מתיו ריס), שהאנה מעריצה, הסופר מזמין אותה לביתו כדי להסביר לה כמה נפגע מהמאמר הזה. הוא מציג עצמו כקורבן, ומלין על הקלות הבלתי נסבלת שבה ניתן להרוס חיים של אנשים בעידן האינטרנט, בו אנשים יכולים בקלות לפרסם פרסומים שליליים על אנשים רק על סמך שמועה. מצד שני טוענת האנה שהאינטרנט נתן לנשים סוף סוף הזדמנות להתקומם נגד העוולות שגברים עשו לנשים במהלך כל השנים אך לנשים לא הייתה אפשרות להתעמת מולם. הוא תוהה איך ניתן להכריח אישה לקיים מין אוראלי, והיא טוענת שכגבר בעל השפעה אותו נשים מעריצות, יש לו כוח להשתמש במעמדו כדי לגרום לנשים לעשות דברים שהן לא בהכרח מעוניינות בהם. הדיון ביניהם נמשך, ואף על פי שהאנה ממשיכה להתעמת איתו, הוא מצליח לעורר בה סימפתיה. בסופו של דבר הוא נותן לה ספר חתום של פיליפ רות, אותו היא מעריצה, ומזמין אותה לשכב לצדו על מיטתו. האנה אף מתנצלת על כך ששפטה אותו, וזה הרגע בו בוחר צ'אק להפתיע את האנה בחשיפת איבר מינו.
הפרק עורר הדים רבים בהצגתו את השטח האפור של ניצול מיני. הוא מדגים כיצד בחורה המוכרת לצופים כחכמה, אינטלקטואלית ובעלת דעה משלה עלולה אף היא למצוא עצמה בסיטואציה משתקת בה אינה יודעת כיצד להגיב. האנה מגיעה אל בית הסופר בגישה תוקפנית, אך במהלך שיחתם, אף על פי שהיא מציגה טיעונים משכנעים, הוא מצליח להקסים אותה בכריזמה שלו ולשכנע אותה בחפותו.
תעאיוש

תעאיוש (בערבית: تعايش) היא ארגון יהודי-ערבי מהשמאל הרדיקלי, שמטרתו המוצהרת היא לקדם את השותפות בין יהודים לערבים ובין ישראלים לפלסטינים ולחתור לשוויון ולשלום. הארגון טוען לפעול למען הפלסטינים וערביי ישראל ומוחה נגד פעולות של ממשלת ישראל. פירוש המילה תעאיוש בשפה הערבית הוא "דו-קיום".
היסטוריה

תעאיוש החלה את פעילותו בסוף שנת 2000, כאשר בעקבות האינתיפאדה השנייה חלה ירידה בשיתוף הפעולה בין ערבים ליהודים. עם מייסדי הקבוצה נמנים גדי אלגזי ודוד שולמן.
בתחילת פעילות הקבוצה עסקו חבריה בעיקר על פרויקטים להקמת מרכזים קהילתיים, שיפוץ גני ילדים, כבישים וכדומה, ביישובים פלסטיניים, בכפרים ערביים בישראל, ביישובים בדואים בלתי מוכרים ובערים מעורבות של יהודים וערבים. הם שלחו במשאיות ובמכוניות פרטיות מזון וציוד רפואי לפלסטינים. כיום פעילות הקבוצה כוללת גם שמירה על זכויות המרעה של רועים פלסטינים דרך ליוויים לשטחי המרעה, הפגנות אלימות מול מתנחלים והתמודדות מול גירושים.
הקבוצה מוחה נגד גדר ההפרדה ופעיליה משתתפים בהפגנות נגד הגדר בבילעין.
בינואר 2016 פרסמה תוכנית התחקירים "עובדה" תחקיר שבוצע על ידי ארגון עד כאן שתיעד את אחד מפעילי תעאיוש הוותיקים, עזרא נאווי, מספר על כך שהעביר למנגנוני הביטחון הפלסטיניים שמות של פלסטינים שמעוניינים למכור את אדמותיהם ליהודים, בידיעה שהם יעונו ויירצחו, ומתגאה שנהג כך בעבר מספר פעמים. משטרת ישראל פתחה בחקירה וב-27 במרץ 2016 המליצה להעמיד את נאווי וגיא בוטביה, פעיל נוסף בתעאיוש, לדין בגין מגע עם סוכן זר וקשירת קשר לביצוע פשע. ביוני 2017 הודיעה פרקליטות ירושלים כי תגיש כתב אישום נגד נאווי בגין העברת מידע למנגנון הביטחון המסכל ברשות הפלסטינית, בכפוף לשימוע וביולי 2018 הוגש נגדו כתב אישום.
פעילות

כיום לאחר מותו של עזרא נאוי דעכו פעולות הארגון אך חלק מחברי תעאיוש עדיין פועלים בעיקר בליווי רועי צאן פלסטינים בבקעת הירדן ובדרום הר חברון. הפעילות כוללת ליווי אל שטחי המרעה ועזרה בהתמודדות מול הצבא ומול מתנחלים החוסמים את דרכם.
לקריאה נוספת

דוד שולמן, תקווה מרה - מיומנו של פעיל תעאיוש 2002–2006, תל אביב: הוצאת חרגול בשיתוף עם עובד, 2007.
הערות שוליים

↑  עובדה,'"`UNIQ--nowiki-00000000-QINU`"'‏תחקיר: פעיל השמאל הקיצוני שמסכן במודע חיי פלסטינים, באתר ‏מאקו‏, 6 בינואר 2016
↑  שבתי בנדט‏, בעקבות התחקיר: המשטרה ממליצה להעמיד לדין שני פעילי שמאל, באתר וואלה, 27 במרץ 2016,
משה נוסבאום,'"`UNIQ--nowiki-00000002-QINU`"'‏המשטרה: להעמיד לדין את עזרא נאווי, באתר ‏מאקו‏, 27 במרץ 2016
↑  ישי פרידמן ואסף גבור,'"`UNIQ--nowiki-00000004-QINU`"'החברים של נאווי: דרכי הפעולה של פעיל השמאל, באתר nrg‏, 16 ביולי 2017
↑  אביעד גליקמן, כתב אישום נגד עזרא נאווי: "מסר לרשות מידע על מכירת קרקעות", באתר חדשות 13 (לשעבר ערוץ עשר), 15 ביולי 2018
↑  הוגש כתב אישום נגד פעיל השמאל עזרא נאווי, אתר משרד המשפטים, 16 ביולי 2018
↑  שבתי בנדט‏, לעיני חיילי צה"ל: מתנחלים תקפו פעילי שמאל, באתר וואלה, 11 באוקטובר 2014,
משה שטיינמץ‏, תיעוד: מתנחלים רעולי פנים מיידים אבנים ותוקפים פעילי שמאל, באתר וואלה, 22 באפריל 2017
| --- | --- |
בקרת זהויות :  NLI: 987007366049405171
פריקבוי וצ'אם צ'אם

| --- | --- |

 סוגה:  קומדיה, הנפשה
 יוצרים:  אריק רובלס
 מדבבים:  דייוויד הורנסבי, ננסי קארטרייט, ניקה פוטרמן, ג'וש דוהאמל, ג'יימי קנדי, ג'ף בנט, וייאט קנאק, דיאנה ליו, קנדי מיילו, סטיב תומפקינס, אסתל הריס, די בראדלי בייקר, אריק רובלס, קרי וולגרן, ג'ון דימאג'יו, קווין מייקל ריצ'רדסון, פרג'י, אמיר טאלאיי, נולן נורת', ג'ים קאמינגס, ג'ונתן אדמס
 מדבבים בעברית:  לירון לב, דניאל מגון, יובל סגל, דור סרוגו, יורם יוספסברג, ליאת הר לב, גלעד קלטר, גדי לוי, שחר אמיגה, הילי ישראל, איתי אמיר, אמילי קרפל, אורלי קטן, טליה ברקאי, אמנון וולף,   מדבבים אורחים: דדי זהר, מולי שולמן, ברק חננאל.
 ארץ מקור:  ארצות הבריתארצות הברית
 שפות:  אנגלית 
 מספר עונות:  2
 מספר פרקים:  52
 הפקה
 מפיקים בפועל:  פרד סייברט 
 חברת הפקה:  אולפני פרדרטור 
 אורך פרק:  22 דק' 
 שידור
 רשת שידור:  ניקלודאון
 רשת שידור בישראל:  ניקלודאון ישראל
 תקופת שידור מקורית:  12 באוקטובר 2009 – 12 ביולי 2014
 תקופת שידור בישראל:  14 בנובמבר 2010 – מרץ 2015
 קישורים חיצוניים
 אתר רשמי
 דף התוכנית ב-IMDb
 
פריקבוי וצ'אם צ'אם (באנגלית: Fanboy and Chum Chum, "פאנבוי וצ'אם צ'אם") היא סדרת הנפשה ממוחשבת העוסקת בשני ילדים שובבים שחיים בבקתת עץ. הסדרה נוצרה על ידי האנימטור אריק רובלס עבור ערוץ הטלוויזיה ניקלודיאון. הסדרה משודרת גם בישראל (בדיבוב לעברית), אך משודרים 52 פרקים מתוך 100 פרקים שיצאו בגרסה האמריקאית.
דמויות > דמויות ראשיות

פריקבוי (לירון לב/דייוויד הורנסבי): פריקבוי הוא נער בן 11, והוא מככב כדמות הראשית בסדרה, לצד חברו צ'אם צ'אם.
צ'אם צ'אם(דניאל מגון/ניקה פוטרמן): צ'אם צ'אם הוא ילד בן 9, הדמות הראשית בסדרה וחברו הטוב של פריקבוי. פירוש שמו הוא חבר עם ראש ביצה.
אוזוולד  הרמוניין (גלעד קלטר/ג'וש דוהאמל): חברם של פריקבוי וצ'אם צ'אם. אוזוולד הוא בעל חנות קומיקס, אך אינו מסכים למכור אף פריט מהחנות, למרות שאמא שלו רוצה בכך כדי למנוע ממנו לקרוא קומיקס. אוזוולד מרבה להשתמש במילה 'בתכלס'.
קייל בלדוורד תומסון (יובל סגל/דור סרוגו/ג'יימי קנדי): קייל הוא קוסם ותלמיד בכיתתם של פריקבוי וצ'אם צ'אם, שמרגיזים אותו פעמים רבות בשל טיפשותם, אך בכל זאת הוא מחשיב אותם כחבריו. לפני מעברו לבית הספר של גלקסי הילס (העיר שבה מתרחשת עלילת הסדרה), למד באקדמיה לקוסמות מילקוויד, משם סולק. רבים מפרקי הסדרה עוסקים בנסיונותיו העיקשים לחזור לשם.
דמויות > דמויות משניות

בוגרגרד (בוג) שליזטי (דור סרוגו/ג'ף בנט): עובד בחנות "פרוסטי מארט", שחקן נלהב של "צ'ימפ צ'ומפ", משחק וידאו בחנות. בוג הוא בריון, ואוהב במיוחד להרביץ לפריקבוי וצ'אם צ'אם.
לאונרד "לני" פלינבוייל (איתי עמיר/דדי זהר/ג'ף בנט/וייאט קנאק): אחראי המשמרת בחנות "פרוסטי מארט". פריקבוי וצ'אם צ'אם מרגיזים אותו לעיתים קרובות עם כניסתם לחנות. באחד מן הפרקים הוא אף חזר אחורה בזמן, במטרה למנוע מפריקבוי וצ'אם צ'אם להכיר את ה"פרוסטי מארט".
דולרנייטור (גדי לוי/אמנון וולף/גלעד קלטר/ג'ף בנט): רובוט שפריקבוי בנה (בעתיד) ושלח לעבר.
מר האנק מאפין (יורם יוספסברג/גדי לוי (לפרק אחד בלבד)/ג'ף בנט): מורה הכיתה שבה לומדים פריקבוי וצ'אם צ'אם.
האיש הארקטי (אמנון וולף/ג'ף בנט): גיבור על שכוחותיו הם הקפאה, נראה כאיש מכוסה קרח וחסר אישונים. יריבו העיקרי הוא "המחמם הגלובלי".
המחמם הגלובלי (גדי לוי/ג'ף בנט): אויבו המושבע של האיש הארקטי, רוצה להטביע את כדור הארץ בעזרת חום.
יו (ליאת הר לב/טליה ברקאי/דיאנה ליו) - ילדה הרוצה לקחת את צ'אם צ'אם כי היא מאוהבת בו על כל הראש. אוהבת לשחק ב"סקאמפרס", הטמגוצ'י שלה.
לופה (הילי ישראל/קנדי מיילו) - ילדה בכיתתם של פריקבוי וצ'אם צ'אם שקיבלה כוח על מנמלים רדיואקטיביות ועפה במטרה להציל את העולם.
השרת פוקטין (גדי לוי/סטיב תומפקינס) - השרת בבית הספר, נקרא "פוק" על ידי תלמידי בית הספר. דמותו של השרת פוקטין היא פרודיה לדמותו של "הקיסר פלפטין" מסרטי מלחמת הכוכבים.
כריס צ'אגי - ילד מסריח, אוהב לאכול ואומר רק "וואה" אך מובן בדרך כלל.
שידור

| עונה | עונה | מספר פרקים | תקופת שידור מקוריתארצות הברית> שידור ראשון | תקופת שידור מקוריתארצות הברית> שידור אחרון |
| --- | --- | --- | --- | --- |
|  | 1 | 26 | 12 באוקטובר 2009 | 4 בנובמבר 2010 |
|  | 2 | 26 | 25 באפריל 2011 | 12 ביולי 2014 |
כפיר צפריר

| --- | --- |

 לידה:  28 במרץ 1990 (בן 34) פתח תקווה
 מוקד פעילות:  ישראל 
 עיסוק:  זמר-יוצר, ראפר
 סוגה:  היפ הופ
 שפה מועדפת:  עברית 
 
כפיר צפריר (נולד ב-28 במרץ 1990) הוא זמר-יוצר, ראפר ומפיק מוזיקלי ישראלי.
ביוגרפיה

צפריר גדל בשכונת פג'ה בפתח תקווה. הוא החל ליצור מוזיקה בגיל 14 ולמד כתיבה והלחנה באופן עצמאי.
במרץ 2020 יצא הסינגל המוביל מתוך אלבום הבכורה שלו, "מתגעגעת". בהמשך השנה, הוציא גם את "כוכב אחר", "גבוה", "פלקס עם דפנה ודודידו" ו"לא הכל מסתדר" בהשתתפות הזמרת קרן קריספיל. באוגוסט, התארח והפיק בשיר "קליק" של הראפר רון נשר.
בספטמבר 2021, יצא אלבום הבכורה שלו, "רוץ". באלבום הופעות אורח של עומר נחמיאס, זיו שביט, טדי נגוסה, קרן קריספיל, מבוא הדודאים ונומי.
בשנת 2022 השתתף בתוכנית המציאות "הכוכב הבא". באודישן ביצע את השיר הפותח את אלבום הבכורה שלו, "סרט פשע", וזכה ל-82 אחוזים מהקהל והשופטים. צפריר הודח בשלב הכיסא החם. בעקבות התגובות החיוביות להן זכה בתוכנית, הוחתם צפריר בחברה המפיקה את התוכנית, "טדי הפקות". בספטמבר 2022, לאחר הדחתו, הוציא את השיר "סוס טברייני".
בפברואר 2023 הוציא צפריר את השיר "פחד אלוהים". השיר היה ללהיט רדום ובנובמבר, כתשעה חודשים לאחר צאתו, החל לצבור ויראליות בפלטפורמת טיקטוק והשמעות רבות בסטרימינג. השיר הגיע למקום הראשון במצעד היטליסט של מאקו, במצעד העשירייה של כאן גימל ובמצעד הרשמי של גלגלצ.
ב-12 במרץ 2024 הוציא את הסינגל "נתק אותי" יחד עם נטע ברזילי. ב-9 במאי של אותה השנה יצא לאור אלבום האוסף "ישראל בידור – שרים למדינה", שם ביצע צפריר את השיר "אלבבאלה" לצד אנה זק. בספטמבר 2024, הוציא שיר בשם "חולה עלייך".
חיים אישיים

צפריר מתגורר בפתח תקווה.
דיסקוגרפיה > אלבומי אולפן

2021: רוץ
דיסקוגרפיה > סינגלים

| שם | שנה | מיקומי שיא> מדיה פורסט  | מיקומי שיא> גלגלצ | מיקומי שיא> היטליסט | מיקומי שיא> העשירייה | אלבום |
| --- | --- | --- | --- | --- | --- | --- |
| "כל מה שצריך" | 2018 | — | — | — | — | סינגל ללא אלבום |
| "מונה ליזה" | 2018 | — | — | — | — | סינגל ללא אלבום |
| "דפוקות" | 2019 | — | — | — | — | סינגל ללא אלבום |
| "פוזה" (עם עומרי 69 סגל) | 2019 | — | — | — | — | סינגל ללא אלבום |
| "לייב" | 2019 | — | — | — | — | סינגל ללא אלבום |
| "סלים" | 2019 | — | — | — | — | סינגל ללא אלבום |
| "פרא" (עם ניתן בן ארי) | 2019 | — | — | — | — | סינגל ללא אלבום |
| "מתגעגעת" | 2020 | — | — | — | — | רוץ |
| "כוכב אחר" | 2020 | — | — | — | — | רוץ |
| "גבוה" | 2020 | — | — | — | — | רוץ |
| "פלקס עם דפנה ודודידו" | 2020 | — | — | — | — | רוץ |
| "לא הכל מסתדר" (בהשתתפות קרן קריספיל) | 2020 | — | — | — | — | רוץ |
| "תל אביב מתה" (עם בומרנג) | 2021 | — | — | — | — | סינגל ללא אלבום |
| "חרקות" | 2021 | — | — | — | — | רוץ |
| "אש" | 2021 | — | — | — | — | רוץ |
| "זה מה שאתם רוצים" | 2021 | — | — | — | — | רוץ |
| "תלחצו פליי" (עם מבוא הדודאים ונומי) | 2021 | — | — | — | — | רוץ |
| "מקסיקו" (בהשתתפות דור3) | 2022 | — | — | — | — | רוץ |
| "סרט פשע" | 2022 | — | — | — | — | רוץ |
| "סוס טברייני" | 2022 | — | — | — | — | סינגל ללא אלבום |
| "פחד אלוהים" | 2023 | 17 | 1  | 1  | 1  | סינגל ללא אלבום |
| "ירוק בדם" | 2023 | — | — | — | — | סינגל ללא אלבום |
| "נתק אותי" (עם נטע ברזילי) | 2024 | 1 | — | 62 | — | סינגל ללא אלבום |
| "אלבבאלה" (עם אנה זק) | 2024 | 14 | — | 77 | — | ישראל בידור – שרים למדינה |
דיסקוגרפיה > השתתפות בסינגלים

| שם | שנה | אלבום |
| --- | --- | --- |
| "צ'אק נוריס" (רון נשר בהשתתפות טליסמאן וכפיר צפריר) | 2013 | סינגל ללא אלבום |
| "קליק" (רון נשר בהשתתפות כפיר צפריר) | 2020 | סינגל ללא אלבום |